CELEX: 62009TN0103
Language: bg
Date: 2009-03-11 00:00:00
Title: Дело T-103/09: Жалба, подадена на 11 март 2009 г. — von Oppeln-Bronikowski и von Oppeln-Bronikowski/СХВП — Pomodoro Clothing (promodoro)

16.5.2009   
            
            
               BG
            
            
               Официален вестник на Европейския съюз
            
            
               C 113/39
            
         Жалба, подадена на 11 март 2009 г. — von Oppeln-Bronikowski и von Oppeln-Bronikowski/СХВП — Pomodoro Clothing (promodoro)
   (Дело T-103/09)
   2009/C 113/79
   Език на жалбата: английски
   
      Страни
   
   
      Жалбоподатели: Anna Elisabeth Richarda von Oppeln-Bronikowski и Baron Zebulon Baptiste von Oppeln-Bronikowski (Дюселдорф, Германия) (представител: V. Knies, lawyer)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: Pomodoro Clothing Company Ltd. (Лондон, Обединено кралство)
   
      Искания на жалбоподателите
   
   
               —
            
            
               да се отмени Решение от 7 януари 2009 г. на първи апелативен състав на Службата за хармонизация във вътрешния пазар (марки и дизайни) по преписка № R 325/2008-1
            
         
      Правни основания и основни доводи
   
   
      Заявител на марката на Общността: жалбоподателят
   
      Марка на Общността, предмет на спора: фигуративната марка „promodoro“ за стоки и услуги от класове 25, 28 и 35 — заявка № 3 587 557
   
      Притежател на марката или знака, на който/която е направено позоваване в процедурата по възражението: другата страна в производството пред апелативния състав
   
      Марка или знак, на която/който е направено позоваване: регистрацията в Обединеното кралство на словната марка „POMODORO“ за стоки от клас 25
   
      Решение на отдела по споровете: отхвърля частично заявката
   
      Решение на апелативния състав: отхвърля жалбата
   
      Изложени правни основания: нарушение на правило 22 от Регламент № 2868/95 на Комисията (1), тъй като апелативният състав погрешно бил взел предвид доказателство за използването, несвоевременно представено от другата страна в производството пред апелативния състав; нарушение на член 43, параграф 2 от Регламент № 40/94 на Съвета, тъй като апелативният състав не е направил извод, че представеното от другата страна в производството пред апелативния състав доказателство в изискуемия срок не е достатъчно за доказване на използването на посочената в процедурата по възражение марка; нарушение на член 8, параграф 2 от Регламент № 40/94 на Съвета, тъй като апелативният състав неправилно е приел, че е налице вероятност от объркване между въпросните марки.
   
      (1)  Регламент (ЕО) № 2868/95 на Комисията от 13 декември 1995 година за прилагане на Регламент (ЕО) № 40/94 на Съвета относно марката на Общността (ОВ L 303, 1995 г., стр. 1; Специално издание на български език, 2007 г., глава 17, том 1, стр. 189)